# Διαβάθρα

### Από τη Βικιπαίδεια, την ελεύθερη εγκυκλοπαίδεια

Η Διαβάθρα (παράγωγο εκ της αποβάθρας) είναι η επίσημη ονομασία της κοινώς λεγόμενης «σανιδόσκαλας» ή «μαδερόσκαλας». Αποτελεί γεφυροειδή κατασκευή από δοκούς ή σανίδες παράπλευρης αρμολόγησης, ακόμη και σιδερένια πολυσύνθετης κατασκευής, δια της οποίας πραγματοποιείται η από-επιβίβαση των επιβατών στα πλοία.

Κεκλιμένες διαβάθρες κοινώς «σκάλες» είναι μεγαλύτερες κατασκευές από τις οποίες γίνεται η από-επιβίβαση των επιβατών από το κύριο κατάστρωμα του πλοίου στο προβλήτα και που άλλοτε αυτές φέρονται από τα πλοία, και άλλοτε αποτελούν εξοπλισμό των λιμένων, (σήμερα χρησιμοποιούνται μόνο από κρουαζιερόπλοια και πολεμικά πλοία).

Οι διαβάθρες (σήμερα), για πληρέστερη ασφάλεια, υποχρεούνται να φέρουν εκατέρωθεν στιλίδια στήριξης και προφυλακτικά δίκτυα.

Παλαιότερα που τα επιβατηγά πλοία πλαγιοδετούσαν (σε αντίθεση με τα σημερινά πορθμεία (φέρυ-μπωτ) που δένουν κάθετα στην αποβάθρα) δηλαδή που πρυμνοδετούν, λόγω του ότι το καθένα είχε διαφορετικό ύψος καταστρώματος από τον προβλήτα, το κάθε πλοίο διατηρούσε σε κάθε λιμένα προσέγγισής του και δική του σκάλα (διαβάθρα).

Επίσης παλαιότερα σε πολλά νησιά, ακόμα και το σημείο που προσέγγιζε το πλοίο, ή που λόγω αβαθών η αποεπιβίβαση γινόταν απ' αυτό με βάρκες ("λάντζες"), έπαιρνε την ονομασία "Σκάλα" (διαβάθρα), και εξ αυτής παρέμεινε το κοινό τοπωνύμιο "Σκάλα" όπως π.χ. το επίνειο της Χώρας Πάτμου, η Σκάλα Πάτμου.

Σημείωση: Χαρακτηριστική υπήρξε η σκηνή σε ελληνική κινηματογραφική ταινία με την Αλίκη Βουγιουκλάκη που της έπεφταν κεφτέδες στο κατάστρωμα και στη διαβάθρα του πλοίου στο λιμένα του Πειραιά, σκηνή που γυρίσθηκε τρεις ή τέσσερις φορές μέχρι να κριθεί επιτυχής.

Ανακτήθηκε από "http://el.wikipedia.org../../../%CE%B4/%CE%B9/%CE%B1/%CE%94%CE%B9%CE%B1%CE%B2%CE%AC%CE%B8%CF%81%CE%B1.html"

Κατηγορία: Εξοπλισμός λιμένων

##### Views

- Άρθρο
- Συζήτηση
- Τελευταία έκδοση

##### Αναζήτηση